ՀԱՆՐԱՅԻՆ ԼՍՈՒՄ

ՆՈՅԵՄԲԵՐՅԱՆ ՀԱՄԱՅՆՔԻ 2022-2026 ԹԹ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ

2022 թվականի մայիսի 18-ին Նոյեմբերյան քաղաքում կայացավ Նոյեմբերյան համայնքի 2022-2026 թթ հնգամյա զարգացման ծրագրի քննարկում՝ հանրային բաց լսման միջոցով: Քննարկմանը ներկա էին Նոյեմբերյան համայնքի կազմում առկա բնակավայրերի բնակիչներ, բնակավայրերի վարչական ղեկավարներ, Նոյեմբերյան համայնքի ավագանու անդամներ և հյուրեր:

Մինչ քննարկումների սկսվելը Նոյեմբերյան համայնքի ղեկավար Արսեն Աղաբաբյանը ողջունեց ներկաներին, այնուհետև հայտարարեց, որ քննարկվում է Նոյեմբերյան համայնքի 2022-2026 թթ հնգամյա զարգացման ծրագիրը և կոչ արեց ակտիվորեն մասնակցել քննարկմանը:

Նոյեմբերյան համայնքի 2022-2026 թթ հնգամյա զարգացման ծրագրի ներկայացման համար ձայնը տրվեց Նոյեմբերյան համայնքի բնակիչ Արման Ղազարյանին: Արման Ղազարյանը ներկաներին հայտնեց, որ է Նոյեմբերյան համայնքի 2022-2026 թթ հնգամյա զարգացման ծրագրի նախագիծը քննարկվել է մի քանի անգամ. Համայնքի ավագանու անդամների, վարչական ղեկավարների շրջանում և համայնքի տարբեր բնակավայրերում: Նա նաև տեղեկացրեց, որ քննարկումների ընթացքում բարձրացված հարցերը և ներկայացված առաջարկությունները ներառվել զարգացման ծրագրում:

Արման Ղազարյանը մանրամասնորեն ներկայացրեց ծրագրում ներառված ոլորտների զարգացմանն ուղղված ծրագրերը: Նշեց, որ հնգամյա զարգացման ծրագրում ընդգրկված են համայնքային ենթակառուցվածքների բարելավմանն ուղղված ծրագրեր, ինչպես նաև այլ ծրագրեր, ինչպիսիք են չգործող աղբյուրների վերանորոգում և բարեկարգում, Նոյեմբերյանի մարզադաշտի վերակառուցում, շենքերի լուսավորում և այլն:

Հանրային քննարկման ընթացքում այլ առաջարկություններ կամ փոփոխություններ չհնչեցին: